Navrhované pravidlá týkajúce sa zhromažďovania a prenosu údajov API na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti sú zosúladené s uplatniteľnými pravidlami spracúvania údajov PNR, ako sa stanovuje v smernici o PNR. V pravidlách sa berie do úvahy výklad Súdneho dvora Európskej únie v nedávnej judikatúre, predovšetkým to, čo sa uvádza v danej judikatúre v súvislosti so spracúvaním údajov PNR pri letoch vnútri EÚ, podľa ktorej prenos údajov PNR príslušným orgánom členských štátov pri letoch vnútri EÚ musí byť selektívny a nemôže byť systematický, pokiaľ to nie je odôvodnené skutočnou a aktuálnou alebo predvídateľnou teroristickou hrozbou.

S cieľom odstrániť túto medzeru sa v stratégii Komisie na dosiahnutie plne funkčného a odolného schengenského priestoru z júna 2021 požadovalo intenzívnejšie využívanie údajov API v kombinácii s údajmi PNR pri letoch v rámci schengenského priestoru v záujme výrazného posilnenia vnútornej bezpečnosti v súlade so základným právom na ochranu osobných údajov a so základným právom na slobodu pohybu.

V uplynulom desaťročí sa v EÚ a ďalších častiach sveta zaznamenal vzostup závažnej a organizovanej trestnej činnosti. Hodnotenie hrozieb závažnej a organizovanej trestnej činnosti v EÚ, ktoré vypracúva Europol, poukazuje na to, že medzinárodné cestovanie je súčasťou väčšiny organizovanej trestnej činnosti, ktorá sa zvyčajne zameriava na prevádzačstvo, pašovanie drog alebo iného nezákonného tovaru do EÚ. Páchatelia trestnej činnosti často využívajú najmä hlavné letiská EÚ, ako aj menšie regionálne letiská, na ktorých prevádzkujú lety nízkonákladové letecké spoločnosti. Podobne zo správy EÚ o situácii a trendoch v oblasti terorizmu vypracovanej Europolom vyplýva, že teroristická hrozba v EÚ je naďalej skutočná a vážna, a uvádza sa v nej, že väčšina teroristických kampaní má nadnárodnú povahu spočívajúcu buď v zapojení medzinárodných kontaktov, alebo vo vycestovaní mimo EÚ. V tejto súvislosti sú informácie o cestujúcich v leteckej doprave dôležitým nástrojom pre orgány presadzovania práva, aby mohli bojovať proti závažnej trestnej činnosti a terorizmu v EÚ.

S cieľom zabezpečiť nevyhnutnosť a proporcionalitu spracúvania údajov podľa navrhovaného nariadenia a konkrétnejšie v súvislosti so zhromažďovaním a s prenosom údajov API pri letoch vnútri EÚ budú členské štáty prijímať údaje API len pri tých letoch vnútri EÚ, ktoré si vybrali v súlade s uvedenou judikatúrou Súdneho dvora Európskej únie. Navyše ďalšie spracúvanie údajov API útvarmi PIU by podliehalo obmedzeniam a zárukám stanoveným v smernici o PNR, ako ju vykladá Súdny dvor Európskej únie vo veci Ligue des droits humains so zreteľom na chartu.

S cieľom obmedziť zásah do práv cestujúcich na to, čo je nevyhnutné potrebné, sa v návrhu stanovuje niekoľko záruk. Konkrétnejšie spracúvanie údajov API podľa navrhovaného nariadenia sa redukuje na uzavretý a obmedzený zoznam údajov API. Nad rámec tohto zoznamu sa nesmú zhromažďovať žiadne ďalšie údaje o totožnosti. V navrhovanom nariadení sa okrem toho stanovujú len pravidlá týkajúce sa zhromažďovania a prenosu údajov API útvarom PIU prostredníctvom smerovača na obmedzené účely, ktoré sú v ňom uvedené, a neupravuje sa ďalšie spracúvanie údajov API útvarmi PIU, keďže na to sa vzťahujú iné právne akty EÚ (smernica o PNR, právne predpisy o ochrane osobných údajov, charta), ako už bolo vysvetlené. Funkcie smerovača a predovšetkým jeho schopnosť zhromažďovať a poskytovať komplexné štatistické informácie takisto podporujú monitorovanie vykonávania tohto nariadenia leteckými dopravcami a útvarmi informácií o cestujúcich. V návrhu sa stanovujú aj určité osobitné záruky, napríklad pravidlá týkajúce sa uchovávania logov, ochrany osobných údajov a bezpečnosti.

Rozsah pôsobnosti návrhu je obmedzený na to, čo je nevyhnutne potrebné, t. j. obmedzuje sa na tie prvky, ktoré si vyžadujú harmonizovaný prístup EÚ, konkrétne na účely, na ktoré môžu útvary informácií o cestujúcich využívať údaje API, prvky údajov, ktoré je potrebné zhromažďovať, a prostriedky na zhromažďovanie a prenos údajov API od cestujúcich. Prenosom údajov API do smerovača sa pre leteckých dopravcov znižuje zložitosť prepojení, ktoré udržiavajú s útvarmi informácií o cestujúcich, a zavádzajú sa úspory z rozsahu pri súčasnom obmedzení priestoru na chyby a zneužitie. Účel sa vzťahuje len na trestné činy terorizmu a závažnú trestnú činnosť, ako sa vymedzuje v návrhu, vzhľadom na ich závažný charakter a medzinárodný rozmer.

Keďže ciele tohto návrhu nie je možné uspokojivo dosiahnuť na úrovni členských štátov a možno ich lepšie dosiahnuť na úrovni Únie, možno skonštatovať, že EÚ je oprávnená konať a má na to aj lepšiu pozíciu ako členské štáty konajúce nezávisle. Návrh je preto v súlade so zásadou subsidiarity podľa článku 5 Zmluvy o Európskej únii.

Smernica o API je súčasťou schengenského acquis v oblasti prekračovania vonkajších hraníc. Vzhľadom na to sa ňou neupravuje zhromažďovanie a prenos údajov API pri letoch vnútri EÚ. Pri absencii údajov API, ktoré by doplnili údaje PNR v prípade týchto letov, členské štáty vykonávajú súbor rôznych opatrení, ktorých cieľom je kompenzovať nedostatok údajov o totožnosti cestujúcich. Sem patria aj fyzické kontroly súladu na overenie údajov o totožnosti uvedených v cestovnom doklade a na palubnom lístku, čo vytvára nové problémy bez vyriešenia prvotného problému absencie údajov API.

Na základe zistení vyplývajúcich zo správy o posúdení vplyvu zahŕňa uprednostňovaná možnosť týkajúca sa nástroja API na účely presadzovania práva zhromažďovanie údajov API pri všetkých letoch do EÚ a mimo nej, ako aj pri vybraných letoch vnútri EÚ, v prípade ktorých sa prenášajú údaje API. Tým sa významne posilní spoľahlivosť potrebnej analýzy relevantných údajov týkajúcich sa cestujúcich v leteckej doprave v rámci boja proti závažnej trestnej činnosti a terorizmu, keďže útvarom informácií o cestujúcich pomôže dostupnosť údajov API, ktoré sú overené, a teda aj ich kvalita je vyššia, pri identifikácii osôb zapojených do závažnej trestnej činnosti alebo terorizmu. Pri zhromažďovaní a prenose údajov API na účely presadzovania práva sa počíta s kapacitami, ktoré sa vyvinuli na prenos údajov API prostredníctvom smerovača na účely riadenia vonkajších hraníc, pričom agentúre eu-LISA nevzniknú žiadne ďalšie náklady. Leteckí dopravcovia prenášajú údaje API len do smerovača, ktorý by následne preniesol dané údaje útvarom informácií o cestujúcich každého dotknutého členského štátu. V posúdení vplyvu sa dospelo k záveru, že ide o nákladovo efektívne riešenie pre leteckých dopravcov, ktorým sa zníži časť nákladov na prenos pre leteckých dopravcov a zároveň sa obmedzí priestor na chyby alebo zneužitie. Na rozdiel od súčasnej situácie by však leteckí dopravcovia podľa navrhovaného nariadenia museli zhromažďovať a prenášať údaje API pri všetkých dotknutých letoch bez ohľadu na ich bežné pracovné potreby, ako aj pri letoch vnútri EÚ. Návrh je v súlade s cieľom dosiahnuť klimatickú neutralitu stanoveným v európskom právnom predpise v oblasti klímy a s celoúnijnými cieľmi do 2030 a 2040.

–Podobne sa v smernici o API neuvádza, pri ktorých letoch sa môžu požadovať údaje API, ani to, ktorému orgánu by sa údaje API mali prenášať, ani podmienky prístupu k takýmto údajom na účely presadzovania práva.

–Rôzne účely zhromažďovania údajov API zvyšujú zložitosť zabezpečovania súladu s rámcom EÚ na ochranu osobných údajov. Požiadavka na vymazanie údajov API do 24 hodín sa stanovuje len v prípade využívania údajov API na hlavný účel smernice o API, t. j. na riadenie vonkajších hraníc. Nie je jasné, či sa táto požiadavka uplatňuje aj v súvislosti so spracúvaním na účely presadzovania práva.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Komisia by zabezpečila zavedenie potrebných mechanizmov monitorovania fungovania navrhovaných opatrení a vykonala by ich hodnotenie na základe hlavných politických cieľov. Štyri roky po začatí vykonávania navrhovaného nariadenia o API a potom každé štyri roky by Komisia predložila Európskemu parlamentu a Rade správu, v ktorej by sa posúdilo vykonávanie nariadenia a jeho pridaná hodnota. V správe by sa takisto uviedol akýkoľvek priamy alebo nepriamy vplyv na základné práva. Preskúmali by sa dosiahnuté výsledky na základe cieľov a posúdila by sa pokračujúca platnosť základnej opodstatnenosti a akékoľvek dôsledky pre budúce možnosti.

V prípade členských štátov sa odhaduje, že na 11 miliónov EUR (3 milióny EUR v rámci súčasného viacročného finančného rámca) určených na modernizáciu potrebných vnútroštátnych systémov a infraštruktúr pre útvary PIU by sa mohol vzťahovať nárok na úhradu z Fondu pre vnútornú bezpečnosť, pričom táto suma by sa od roku 2028 mohla postupne zvýšiť na približne 2 milióny EUR ročne. Každý takýto nárok sa v konečnom dôsledku bude musieť určiť v súlade s pravidlami upravujúcimi tieto fondy, ako aj s pravidlami týkajúcimi sa nákladov, ktoré sú obsiahnuté v navrhovanom nariadení.

Okrem toho, hoci by sa navrhovaným nariadením – okrem ustanovenia zabezpečujúceho dodržiavanie zásady obmedzenia účelu – neupravovalo, ako príslušné pohraničné orgány využívajú údaje API, ktoré za takýchto podmienok prijímajú, keďže sa na to už vzťahujú iné právne predpisy, ako už bolo vysvetlené, v záujme jasnosti sa v odôvodneniach pripomína, že takéto využitie nesmie viesť k žiadnej diskriminácii, ktorej sa bráni článkom 21 charty.

Podľa tohto nariadenia sa zhromažďovanie a prenos údajov API môže vykonávať len na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti, ako sa stanovuje v smernici o PNR. V ustanoveniach tohto návrhu sa stanovujú jednotné kritériá zhromažďovania a prenosu údajov API pri letoch mimo EÚ (prichádzajúcich a odchádzajúcich letoch) na jednej strane a vybraných letoch vnútri EÚ na strane druhej na základe posúdenia vykonaného členskými štátmi a podliehajúceho pravidelnému preskúmaniu v súlade s požiadavkami stanovenými Súdnym dvorom vo veci Ligue des droits humains. Povinnosť leteckých dopravcov zhromažďovať a prenášať údaje API do smerovača sa vzťahuje na všetky lety vnútri EÚ. Prenos útvarom PIU prostredníctvom smerovača je technické riešenie na obmedzenie prenosu údajov API útvarom informácií o cestujúcich len na vybrané lety bez poskytnutia dôverných informácií o tom, ktoré lety vnútri EÚ boli vybrané. K takýmto informáciám treba pristupovať dôverne vzhľadom na riziko obchádzania, ktoré by existovalo, ak by sa o nich dozvedela široká verejnosť alebo konkrétnejšie osoby zapojené do závažnej trestnej činnosti a terorizmu.

Kapitola 7 obsahuje záverečné ustanovenia tohto nariadenia, ktoré sa týkajú prijímania delegovaných aktov, monitorovania a hodnotenia tohto nariadenia a jeho nadobudnutia účinnosti a uplatňovania.

2022/0425 (COD)

Návrh

NARIADENIE EURÓPSKEHO PARLAMENTU A RADY

o zhromažďovaní a prenose vopred poskytovaných informácií o cestujúcich na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti a o zmene nariadenia (EÚ) 2019/818

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 82 ods. 1 písm. d) a článok 87 ods. 2 písm. a),

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru,

konajúc v súlade s riadnym legislatívnym postupom,

keďže:

(1)Nadnárodný rozmer závažnej a organizovanej trestnej činnosti a pretrvávajúca hrozba teroristických útokov na európskej pôde si vyžadujú angažovanosť aktérov na úrovni Únie a prijatie vhodných opatrení na zaistenie bezpečnosti v priestore slobody, bezpečnosti a spravodlivosti bez vnútorných hraníc. Informácie o osobách cestujúcich v leteckej doprave, ako sú záznamy o cestujúcich (ďalej len „PNR“), a najmä vopred poskytované informácie o cestujúcich (ďalej len „API“), zohrávajú kľúčovú úlohu pri identifikácii vysokorizikových cestujúcich osôb vrátane tých, ktoré nie sú orgánom presadzovania práva inak známe, ako aj pri preukazovaní prepojenia medzi členmi zločineckých skupín či pri boji proti teroristickým činnostiam.

(2)Hoci smernica Rady 2004/82/ES vytvára právny rámec pre zhromažďovanie a prenos údajov API leteckými dopravcami na účely zlepšenia kontroly hraníc a boja proti nelegálnemu prisťahovalectvu, v smernici sa zároveň uvádza, že členské štáty môžu využívať údaje API na účely presadzovania práva. Avšak už samotné poskytnutie takejto možnosti je spojené s viacerými nedostatkami a problémami. Konkrétne to znamená, že hoci majú údaje API z hľadiska presadzovania práva svoj význam, nie sú na tento účel leteckými dopravcami zhromažďované a prenášané vo všetkých prípadoch. Zároveň platí, že tam, kde členské štáty takúto možnosť uplatnili, kladie vnútroštátne právo na leteckých dopravcov rozdielne požiadavky, pokiaľ ide o to, kedy a ako majú byť údaje API na tento účel zhromažďované a prenášané. Uvedené rozdiely nielenže spôsobujú leteckým dopravcom zbytočné náklady a komplikácie, ale ohrozujú aj vnútornú bezpečnosť Únie a účinnú spoluprácu medzi príslušnými orgánmi presadzovania práva členských štátov. Okrem toho pri uľahčovaní kontroly hraníc sa sleduje úplne iný cieľ ako pri presadzovaní práva, a preto je vhodné vytvoriť rozdielny právny rámec pre zhromažďovanie a prenos údajov API na každý z uvedených účelov.

(3)V smernici Európskeho parlamentu a Rady (EÚ) 2016/681 sa stanovujú pravidlá využívania údajov PNR na účely prevencie, odhaľovania, vyšetrovania a stíhania teroristických trestných činov a závažnej trestnej činnosti. Podľa uvedenej smernice musia členské štáty prijať opatrenia potrebné na zabezpečenie toho, aby leteckí dopravcovia prenášali údaje PNR, vrátane všetkých zhromaždených údajov API, do vnútroštátneho útvaru informácií o cestujúcich (ďalej len „útvar PIU“) zriadeného uvedenou smernicou, a to v rozsahu, v akom takéto údaje zhromaždili počas bežného výkonu svojich činností. Z tohto dôvodu uvedená smernica nezaručuje zhromažďovanie a prenos údajov API vo všetkých prípadoch, keďže leteckí dopravcovia nemajú potrebu zhromažďovať na svoje obchodné účely kompletný súbor takýchto údajov. Je dôležité zabezpečiť, aby útvary PIU prijímali údaje API spolu s údajmi PNR, keďže spoločné spracúvanie takýchto údajov je potrebné na to, aby mohli príslušné orgány presadzovania práva členských štátov zaistiť účinnú prevenciu, odhaľovanie, vyšetrovanie a stíhanie trestných činov terorizmu a závažnej trestnej činnosti. Takéto spoločné spracúvanie údajov umožňuje predovšetkým presnú identifikáciu tých cestujúcich, v prípade ktorých sa môže vyžadovať ďalšia kontrola uvedenými orgánmi v súlade s uplatniteľným právom. V uvedenej smernici navyše nie je podrobne vymedzené, ktoré informácie predstavujú údaje API. Z uvedených dôvodov by sa mali stanoviť doplňujúce pravidlá, na základe ktorých sa bude od leteckých dopravcov vyžadovať zhromažďovanie a následný prenos konkrétne vymedzeného súboru údajov API, pričom takéto požiadavky by sa mali uplatňovať v takom rozsahu, v akom sú leteckí dopravcovia podľa uvedenej smernice povinní pri tom istom lete zhromažďovať a prenášať údaje PNR.

(4)Preto je potrebné stanoviť na úrovni Únie jasné, harmonizované a účinné pravidlá zhromažďovania a prenosu údajov API na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti.

(5)Vzhľadom na úzke prepojenie oboch aktov by sa toto nariadenie malo chápať tak, že dopĺňa pravidlá stanovené v smernici (EÚ) 2016/681. Preto by sa mali údaje API zhromažďovať a prenášať v súlade s konkrétnymi požiadavkami tohto nariadenia, a to aj pokiaľ ide o situácie a spôsob, akým sa to má vykonávať. Pravidlá uvedenej smernice sa však uplatňujú v súvislosti so záležitosťami, na ktoré sa toto nariadenie osobitne nevzťahuje, najmä pravidlá následného spracúvania údajov API prijatých útvarmi PIU, pravidlá výmeny informácií medzi členskými štátmi, pravidlá podmienok prístupu Agentúry Európskej únie pre spoluprácu v oblasti presadzovania práva (Europol), pravidlá prenosu do tretích krajín, pravidlá uchovávania a depersonalizácie, ako aj pravidlá ochrany osobných údajov. Pokiaľ sa uvedené pravidlá uplatňujú, uplatňujú sa aj pravidlá uvedenej smernice týkajúce sa sankcií a vnútroštátnych dozorných orgánov. Toto nariadenie by sa uvedených pravidiel nemalo dotýkať.

(6)Zhromažďovanie a prenos údajov API, ktorého súčasťou je aj spracúvanie osobných údajov, má vplyv na súkromie jednotlivcov. Mali by sa stanoviť primerané obmedzenia a záruky, aby boli plne rešpektované základné práva v súlade s Chartou základných práv Európskej únie (ďalej len „charta“), najmä právo na rešpektovanie súkromného života a právo na ochranu osobných údajov. Každé spracúvanie údajov API, najmä údajov API, ktoré predstavujú osobné údaje, by teda malo byť obmedzené na to, čo je potrebné a primerané na dosiahnutie cieľov tohto nariadenia. Okrem toho by sa malo zabezpečiť, aby údaje API zhromažďované a prenášané podľa tohto nariadenia neviedli k žiadnej forme diskriminácie, ktorú charta vylučuje.

(7)Vzhľadom na to, že toto nariadenie má doplňujúci charakter k smernici (EÚ) 2016/681, povinnosti leteckých dopravcov podľa tohto nariadenia by sa mali uplatňovať pri všetkých letoch, pri ktorých majú členské štáty od leteckých dopravcov vyžadovať prenos údajov PNR podľa smernice (EÚ) 2016/681, konkrétne pri plánovaných aj neplánovaných letoch medzi členskými štátmi a tretími krajinami (lety mimo EÚ), ako aj medzi viacerými členskými štátmi (lety vnútri EÚ), pokiaľ boli takéto lety určené v súlade so smernicou (EÚ) 2016/681, a to bez ohľadu na sídlo leteckých dopravcov vykonávajúcich takéto lety.

(8)Vzhľadom na to, že smernica (EÚ) 2016/681 sa nevzťahuje na vnútroštátne lety, t. j. na lety s odletom a pristátím na území toho istého členského štátu bez medzipristátia na území iného členského štátu alebo tretej krajiny, ako aj vzhľadom na nadnárodný rozmer trestných činov terorizmu a závažnej trestnej činnosti, na ktoré sa toto nariadenie vzťahuje, by sa na takéto lety nemalo vzťahovať ani toto nariadenie. Toto nariadenie by sa nemalo chápať tak, že ovplyvňuje možnosť členských štátov uložiť podľa ich vnútroštátneho práva a v súlade s právom Únie leteckým dopravcom povinnosť zhromažďovať a prenášať údaje API pri takýchto vnútroštátnych letoch.